text: Fyrværkeri-ulykken udstilles
  24 oktober 2014 kl. 04.59
  Koldinghus åbner i dag fredag udstilling om fyrværkeri-katastrofen i Seest. Det er 10 år siden Kolding så dramatisk fik ændret sin nyere historie.
  Den 3. november 2014 er det 10 år siden, N.P. Johnsens fyrværkerifabrik i Seest eksploderede og lagde en hel bydel øde.
  I udstillingen fortælles historien om et af de mest tragiske kapitler i Koldings nyere historie ? om ødelæggelsernes omfang, om befolkningens umiddelbare reaktion og om de langsigtede virkninger for den enkelte, for Seest og for Kolding. Udstillingen præsenterer fakta om katastrofen, billeder og beretninger samt enkelte effekter, som har relation til katastrofen.
  Seest-katastrofen omtales mange steder som Koldings svar på 9/11 eller mordet på Kennedy, fordi alle koldingensere kan huske, hvor de var og hvad de lavede, da den store eksplosion kom. Derfor får gæsterne mulighed for at bidrage med deres egen historie, når de besøger udstillingen.
  Hør projektleder Ditte Svane fortælle om udstillingen (varighed: 1:07)
  